is is is is en en is is is is de is is is hu is en is is is is is is is is is is is is is is is is is is is is is is is is is is is is is is is is is nb is is nb is is is is is is is is is is is is is is is is is is is is is is is is is is nb is is is is is is is is is is is is is is is is is is is is de is ceb is gl is is hbs_lat is is is hbs_lat is is is is de is nb da is nb is is is is is is is is is is is is is is is is is is is sv is is is is pt en is is is en is is fr is en is is en is ca en sv es cs nb is is is en cs is de en es
Fundur borgarráðs 18. maí 2017 | Reykjavíkurborg
B O R G A R R Á Ð
Ár 2017, fimmtudaginn 18. maí, var haldinn 5453. fundur borgarráðs. Fundurinn var haldinn í Ráðhúsi Reykjavíkur og hófst kl. 9.11. Viðstödd voru, auk borgarstjóra, S. Björn Blöndal, Halldór Auðar Svansson, Líf Magneudóttir, Sabine Leskopf, Halldór Halldórsson og Sveinbjörg Birna Sveinbjörnsdóttir. Eftirtaldir embættismenn og aðrir starfsmenn sátu fundinn: Kristbjörg Stephensen, Hrólfur Jónsson, Anna Margrét Jóhannsdóttir, Ólöf Örvarsdóttir, Pétur Ólafsson og Bjarni Þóroddsson.
Fundarritari var Helga Björk Laxdal.
1. Lögð fram fundargerð ferlinefndar fatlaðs fólks frá 11. maí 2017. R17010032
2. Lögð fram fundargerð heilbrigðisnefndar frá 12. maí 2017. R17010004
3. Lögð fram fundargerð hverfisráðs Grafarvogs frá 9. maí 2017. R17010008
4. Lögð fram fundargerð hverfisráðs Kjalarness frá 11. maí 2017. R17010011
5. Lögð fram fundargerð hverfisráðs Vesturbæjar frá 11. maí 2017. R17010014
6. Lögð fram fundargerð ofbeldisvarnarnefndar frá 8. maí 2017. R17010036
7. Lögð fram fundargerð verkefnisstjórnar miðborgarmála frá 9. maí 2017. R17050116
8. Lögð fram fundargerð umhverfis- og skipulagsráðs frá 17. maí 2017. R17010021
9. Lagt fram yfirlit yfir styrkumsóknir sem borist hafa borgarráði. R17010042
Samþykkt að veita styrk að fjárhæð kr. 250.000.- vegna alþjóðlega geðheilbrigðisdagsins 2017.
10. Lagt fram bréf skrifstofu borgarstjórnar, dags. í dag, um embættisafgreiðslur erinda sem borist hafa borgarráði, alls 17 mál. R17040185
11. Lagt fram bréf skrifstofu borgarstjórnar, dags. 9. maí 2017, þar sem mælt er með því að borgarráð samþykki að veita jákvæða umsögn vegna veitingastaðarins Bazaar við Hringbraut 121, ásamt fylgiskjölum. R17050048
12. Fram fer kynning á rafrænu fundarkerfi borgarráðs. R17040011
- Kl. 9.29 tekur Stefán Eiríksson sæti á fundinum.
13. Lagt fram bréf umhverfis- og skipulagssviðs, dags. 11. maí 2017, sbr. samþykkt umhverfis- og skipulagsráðs frá 10. maí 2017 á breytingu á deiliskipulagi Vesturhafnar, Örfiriseyjar vegna lóðarinnar nr. 71-73 við Fiskislóð, ásamt fylgigögnum. R17050107
14. Lagt fram bréf umhverfis- og skipulagsráðs, dags. 11. maí 2017, sbr. samþykkt umhverfis- og skipulagsráðs frá 10. maí 2017 á tillögu að deiliskipulagi svæðis í vestanverðum Fossvogi sem afmarkast af Fossvogsvegi, Árlandi og göngustígum, ásamt fylgigögnum. R17010216
Borgarráð leggur fram svohljóðandi bókun:
Umhverfis- og skipulagssviði er falið að huga að frekari uppbyggingu á svæðinu í tengslum við yfirstandandi vinnu við gerð hverfisskipulags.
15. Lagt fram bréf umhverfis- og skipulagssviðs, dags. 11. maí 2017, sbr. samþykkt umhverfis- og skipulagsráðs frá 10. maí 2017 á breytingu á deiliskipulagi Reynisvatnsáss vegna lóðarinnar nr. 10 við Haukdælabraut, ásamt fylgigögnum. R17050104
16. Lagt fram bréf umhverfis- og skipulagssviðs, dags. 11. maí 2017, sbr. synjun umhverfis- og skipulagsráðs frá 10. maí 2017 á breytingu á deiliskipulagi fyrir lóðina 19 við Smiðshöfða, ásamt fylgigögnum. R17050108
Synjun umhverfis- og skipulagsráðs staðfest.
Borgarráðsfulltrúi Sjálfstæðisflokksins situr hjá við atkvæðagreiðsluna og leggur fram svohljóðandi bókun:
Fulltrúi Sjálfstæðisflokksins situr hjá við afgreiðsluna í ljósi þess að skiljanlegt hljóti að teljast að viðkomandi hafi sett upp skilti á sama stað og fyrrverandi skilti þó um aðra tækni sé að ræða. Borgin eigi fyrst og fremst að einbeita sér að því að endurskoða reglur vegna nýrrar tækni í stað þess að agnúast út í athafnafólk. Þrátt fyrir að deiliskipulagi verði ekki breytt megi koma til móts við aðilana með undanþágum þar til reglur eru skýrar. Þá vilja fulltrúarnir gera athugasemdir við að í umsögn skipulagsfulltrúa er stuðst við forsendur sem ekki er búið að setja stefnu um. Eðlilegt væri að vísa málinu í svokallaðan skiltahóp sem hefur það verkefni að móta stefnu um LED skilti í borginni og hefur ekki lokið störfum. Mýtan um að verklag borgarinnar sé að allt sé bannað nema það sé sérstaklega leyft er greinilega sönn.
17. Lagt fram bréf umhverfis- og skipulagssviðs frá 11. maí 2017, sbr. samþykkt umhverfis- og skipulagsráðs frá 10. maí 2017 á breytingu á deiliskipulagi fyrir lóð nr. 103-105 við Hraunbæ ásamt fylgigögnum. R15030283
18. Lagt fram bréf umhverfis- og skipulagssviðs, dags. 15. maí 2017, þar sem óskað er eftir að borgarráð heimili sviðinu að fara í framkvæmdir og kaup á búnaði vegna miðlægrar stýringar umferðarljósa til að tryggja forgang neyðarbíla og strætó. Kostnaðarmat er 75 m.kr. og þar af er hluti Reykjavíkurborgar 50 m.kr. R14120101
- Kl. 10.00 víkur Ólöf Örvarsdóttir af fundinum.
19. Fram fer kynning á viðbrögðum upplýsinga- og tæknideildar vegna gagnagíslatökuveira og aðgerðum í tölvuöryggismálum. R17040011
Óskar Sandholt og Jón Ingi Þorvaldsson taka sæti á fundinum undir þessum lið.
- Kl. 10.07 tekur Börkur Gunnarsson sæti á fundinum.
20. Lagt fram bréf skóla- og frístundasviðs, dags. 5. maí 2017, sbr. samþykkt skóla- og frístundaráðs frá 3. maí 2017 um að gerðir yrðu samningar við Hjallastefnuna ehf., Skóla Ísaks Jónssonar og Landakotsskóla vegna reksturs frístundaheimila skólanna ásamt fylgigögnum. R17050057
Soffía Pálsdóttir tekur sæti á fundinum undir þessum lið.
21. Lagt fram bréf umhverfis- og skipulagssviðs frá 17. maí 2017, sbr. samþykkt umhverfis- og skipulagsráðs s.d. um samþykkt á auglýsingu á tillögu að deiliskipulagi Vogabyggðar fyrir svæði 1.  R17050139
Borgarráðsfulltrúi Sjálfstæðisflokksins leggur fram svohljóðandi bókun;
Borgarráðsfulltrúi Sjálfstæðisflokksins minnir enn og aftur á að með skipulagi á Gelgjutanga er komið í veg fyrir að svokölluð innri leið Sundabrautar sé möguleg. Sú leið hefur verið talin ódýrust og einföldust þeirra sem taldar eru til greina koma. Með því að skipuleggja byggð á öllum Gelgjutanga er Reykjavíkurborg að auka kostnað við lagningu Sundabrautar.
Borgarráðsfulltrúi Framsóknar og flugvallarvina leggur fram svohljóðandi bókun:
Borgarráðsfulltrúi Framsóknar og flugvallarvina tekur undir bókun borgarráðsfulltrúa Sjálfstæðisflokksins undir þessum lið.
Borgarráðsfulltrúar Samfylkingarinnar, Bjartrar framtíðar, Vinstri grænna og Pírata leggja fram svohljóðandi bókun:
Stefna borgarstjórnar eftir ítarlegt samráð við íbúa beggja vegna Elliðaárvogs er að Sundabraut skuli vera á ytri leið í göngum. Þetta var niðurstaða allra flokka eftir ítarlega skoðun árið 2008. Innri leiðin sem vísað er til í bókun minnihlutans var ekki hluti af aðalskipulagi Reykjavíkur, né heldur er hún í svæðisskipulagi höfuðborgarsvæðisins, og var sú afstaða einnig þverpólitísk.
22. Lagt fram svar skrifstofu borgarstjórnar, dags. 16. maí 2017, við fyrirspurn borgarráðsfulltrúa Sjálfstæðisflokksins um stöðu vinnu við endurmat eldri gagna um staðsetningu olíutanka í Örfirisey, sbr. 45. lið fundargerðar borgarráðs frá 11. maí sl. R15110066
23. Lagt fram svar umhverfis- og skipulagssviðs, dags. 25. apríl 2017, við fyrirspurn borgarráðsfulltrúa Sjálfstæðisflokksins um hvernig sé áætlað að takast á við vaxandi umferðaþunga sbr. 70. lið fundargerðar borgarráðs frá 22. desember 2017. Einnig er lagt fram yfirlit samgöngustjóra, dags. 17. maí 2017, yfir helstu verkefni í samgöngum í Reykjavík. R16120115
24. Lagt fram bréf borgarstjóra, dags. 15. maí 2017, um fyrirhugaða ferð borgarstjóra og föruneytis til Philadelphiu í Pennsylvaniuríki í Bandaríkjunum dagana 28. til 30. maí 2017, ásamt fylgiskjölum. R17050103
25. Lagt fram bréf borgarstjóra, dags. 15. maí 2017, um fyrirhugaða heimsókn borgarstjórans í Philadelphiu í Pennsylvaniuríki í Bandaríkjunum til Reykjavíkur dagana 31. maí til 2. júní 2017, ásamt fylgigögnum. R17050061
26. Lögð fram umsögn velferðarsviðs, dags. 10 maí 2017, um tillögu til þingsályktunar um stefnu og framkvæmdaáætlun í málefnum fatlaðs fólks fyrir árin 2017-2021. 434. mál. R17040181
Regína Ásvaldsdóttir og Helga Jóna Benediktsdóttir taka sæti á fundinum undir þessum lið.
27. Lögð fram umsögn velferðarsviðs, dags. 12. maí 2017, um frumvarp til laga um þjónustu við fatlað fólk með miklar stuðningsþarfir, 438. mál. R17050017
Regína Ásvaldsdóttir og Helga Jóna Benediktsdóttir taka sæti á fundinum undir þessum lið.
28. Lögð fram umsögn velferðarsviðs, dags. 12. maí 2017, um frumvarp til laga um breytingu á lögum um félagsþjónustu sveitarfélaga nr. 4071991 með síðari breytingum (innleiðing samnings Sameinuðu þjóðanna um réttindi fatlaðs fólks, stjórnsýslu og húsnæðismál, 439. mál. R17050018
Regína Ásvaldsdóttir og Helga Jóna Benediktsdóttir taka sæti á fundinum undir þessum lið.
29. Lagt fram bréf borgarstjóra, dags. 8. maí 2017, þar sem þjónustukönnun Reykjavíkurborgar fyrir árið 2016 er lögð fram til kynningar.
Þorlákur Karlsson og Birgir Baldursson taka sæti á fundinum undir þessum lið. R17050038
- Kl. 11.45 víkur Börkur Gunnarsson af fundinum.
30. Lögð fram að nýju tillaga borgarráðsfulltrúa Framsóknar og flugvallarvina, sbr. 50. lið fundargerðar borgarráðs frá 30. mars 2017, um kynningu á tækifærum og lausnum við þjónustumælingu ásamt umsögn menningar- og ferðamálasviðs, dags. 10. maí 2017. R17030299
31. Lagt fram bréf skrifstofu eigna og atvinnuþróunar, dags. 15. maí 2017, þar sem óskað er eftir að borgarráð samþykki úthlutun lóðar og sölu byggingarréttar á lóðinni Döllugötu 2 til Helgu Bjarkar Haraldsdóttur í stað Sigurðar Harðarsonar og Helgu Sigurðardóttur á grundvelli þess að lóðinni var áður ranglega úthlutað til þeirra síðarnefndu. R17020008
32. Lagt fram bréf skrifstofu eigna og atvinnuþróunar, dags. 15. maí 2017, þar sem óskað er eftir að borgarráð samþykki úthlutun lóðar og sölu byggingarréttar fyrir einbýlisbús að Döllugötu 6. R17030139
33. Lagt fram bréf skrifstofu eigna og atvinnuþróunar, dags. 15. maí 2017, þar sem óskað er eftir að úthlutun lóðar að Haukdælabraut 1 frá 30. mars 2017 verði afturkölluð. R17010255
34. Lagt fram bréf skrifstofu eigna og atvinnuþróunar, dags. 15. maí 2017, þar sem óskað er eftir að borgarráð samþykki úthlutun lóðar og sölu á byggingarrétti fyrir einbýlishús að Haukdælabraut 1. R17010255
- Kl. 12.00 tekur Birgir Björn Sigurjónsson sæti á fundinum.
35. Lagt fram bréf fjármálastjóra, dags. 16. maí 2017, með endurskoðaðri tíma- og verkáætlun vegna undirbúnings og vinnslu fjárhagsáætlunar fyrir árið 2018-2022. R17020174
36. Lagt fram bréf fjármálastjóra, dags. 15. maí 2017, þar sem óskað er eftir að borgarráð samþykki breytingar á styrkjahandbók vegna innleiðingar á kynjaðri fjárhags- og starfsáætlunargerð. R17020025
37. Lagt fram bréf fjármálastjóra, dags. 18. maí 2017, þar sem óskað er eftir að borgarráð samþykki aðalmiðlarasamninga sem gerðir eru í tengslum við skuldabréfaútgáfu Reykjavíkurborgar, ásamt drögum að samningum. R16120032
38. Lagt fram bréf borgarstjóra, dags. 16. maí 2017, um undirbúningsvinnu vegna uppbyggingu Laugardalsvallar, ásamt fylgigögnum. R15020197
Fundi slitið kl. 12.28
Halldór Halldórsson Líf Magneudóttir
Halldór Auðar Svansson Börkur Gunnarsson
Sveinbjörg Birna Sveinbjörnsdóttir  Sabine Leskopf
Borgarráð 18.5.2017 - prentvæn útgáfa
Ferlinefnd fatlaðs fólks 11.5.2017
Umhverfis- og skipulagsráð 17.5.2017
Umsögn um rekstarleyfi - Hringbraut 121 - Bazaar
Vesturhöfn Örfirisey - Deiliskipulag - Fiskislóð 71-73
Fossvogur - deiliskipulag - Vigdísarlundur
Reynisvatnsás - deiliskipulag - Haukdælabraut 10
Smiðshöfði 19 - deiliskipulag
Hraunbær 103-105 - deiliskipulag
Miðlæg stýring umferðarljósa - forgangur neyðarbíla og strætó - framkvæmdir
Framlag til sjálfstætt rekinna grunnskóla vegna frístundaheimila
Vogabyggð svæði 1 - deiliskipulag
Svar við fyrirspurn um mat á eldri gögnum vegna staðsetningar olíutanka í Örfirisey
Svar við fyrirspurn um viðbrögð við vaxandi umferðarþunga
Ferð borgarstjóra til Fíladelfíu
Heimsókn borgarstjóra Fíladelfíu til Reykjavíkur
Umsögn velferðarsviðs um tillögu til þingsályktunar um stefnu og framkvæmdaáætlun í málefnum fatlaðs fólks - 434. mál
Umsögn velferðarsviðs um frumvarp til laga um þjónustu við fatlað fólk með miklar stuðningsþarfir - 438. mál
Umsögn velferðarsviðs um frumvarp til laga um breytingu á lögum um félagsþjónustu sveitarfélaga - 439. mál
Skýrsla Maskínu um þjónustukönnun Reykjavíkurborgar 2016
Tillaga um kynningu á tækifærum og lausnum við þjónustumælingu - umsögn menningar og ferðarmálasviðs
Döllugata 2 - úthlutun lóðar og sala bygginagarréttar - leiðrétting
Döllugata 6 - úthlutun lóðar og sala byggingarréttar
Haukdælabraut 1 - afturköllun á úthlutun lóðar
Haukdælabraut 1 - úthlutun lóðar og sala byggingarréttar
Endurskoðuð tíma- og verkáætlun vegna undirbúnings og vinnslu fjárhagsáætlunar fyrir 2018-2022
Tillaga að breytingum á styrkjahandbók vegna innleiðingar á kynjaðri fjárhags- og starfsáætlunargerð
Aðalmiðlarasamningar vegna skuldabréfaútgáfu Reykjavíkurborgar
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 14 + 2 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
4 11 11 11
Sími: 4 11 11 11
Fax: 4 11 11 69
Borgartún 12-14, 105 Reykjavik
Alla daga frá kl. 08:20-16:15
mánudag – föstudag 08:20 – 16:00
Tjarnargata 11, 101 Reykjavík
mánudag - föstudag 08:00-20:00
Facebook YouTube Twitter Instagram